ฉลุย! ITD ลงนามสัญญาก่อสร้างรถไฟฯสายสีส้ม สัญญา E3 มูลค่า 1.87 หมื่นลบ.
ฉลุย! ITD ลงนามสัญญาก่อสร้างโครงการรถไฟฟ้าสายสีส้ม สัญญา E3 มูลค่า 1.87 หมื่นลบ. ระยะเวลาก่อสร้าง ราว 5 ปี 
10 ก.พ. 2560

บริษัท อิตาเลียนไทย ดีเวล๊อปเมนต์ จำกัด (มหาชน) หรือ ITD ระบุว่า เมื่อวานนี้ (9 ก.พ.) บริษัทได้ร่วมลงนามในสัญญาก่อสร้างกับการรถไฟฟ้าขนส่งมวลชนแห่งประเทศไทย (รฟม.) เพื่อดำเนินการก่อสร้างโครงการรถไฟฟ้าสายสีส้ม (ช่วงตะวันออก) สัญญาที่ E3 งานทางใต้ดิน (ช่วงหัวหมาก-คลองบ้านม้า) มูลค่า 18,750 ล้านบาท ซึ่งรวมภาษีมูลค่าเพิ่ม มีระยะเวลาก่อสร้าง 1,980 วัน
สำหรับลักษณะงานก่อสร้าง ประกอบด้วย งานออกแบบและก่อสร้างโครงสร้างใต้ดิน ช่วงหัวหมาก ถึงคลองบ้านม้า ความยาวโครงการ 4.04 กิโลเมตร (กม.) ซึ่งประกอบไปด้วย ทางวิ่งอุโมงค์ใต้ดิน อุโมงค์แบบขุดเปิดหน้าดิน อาคารระบายอากาศ 3 แห่ง สถานีใต้ดิน 3 แห่ง รวมถึงงานสถาปัตยกรรม งานระบบไฟฟ้าและเครื่องกล และงานอื่น ๆที่เกี่ยวข้อง 